钦定古今图书集成/理学汇编/字学典/第092卷 > 《唐李嗣真书后品》 > 上下品十二人
## 钦定古今图书集成/理学汇编/字学典/第092卷 > 《唐李嗣真书后品》 > 上下品十二人

崔寔。〈章草〉《郗鉴》，　　　王廙　　　卫夫人。〈正书〉
王洽，　　　　郗愔，　　　李式，　　　庾翼，
羊欣，　　　　欧阳询，　　虞世南，　　褚遂良，

右。逸少谓领军弟书不减吾。吾观可者有十数纸，信佳作矣。体裁用笔，全似逸少，虚薄不伦。右军藻鉴，岂当虚发，盖欲假其名誉耳。措之中下，岂所谓允佥望哉！崔卫素负高名，玉、庾旧称拔萃。崔章草甚妙，卫正体尤绝世将。楷则远类羲之，犹有古制。稚恭《章草》，颇推笔力。不谢子真。《郗李》超迈于羊欣，而宏壮不如也。《欧阳草书》。难与竞爽。如旱蛟得水。《兔走穴》，笔势恨少，至于镌勒及飞白诸势，如武库矛戟，雄剑欲飞。世南萧散洒落，真草唯命，如罗绮娇春，鹓鸿戏沼，故当子云之上。褚氏临写右军，亦为高足，丰艳雕刻，盛为当今所尚，但恨乏自然，功勤精悉耳。

评曰：虫篆者，小学之所宗；草隶者，士人之所尚。近代
君子多好之，或时有可观耳。然许静之迹不减小令，
常叹曰：“锺书初不留意，试作之乃不可得，研之弥久，
如有髣髴，乃知有画龙之惑耳，亦安可厚诬乎？”此群
英允居上流三品，其中铨鉴不无优劣。

赞曰：“程邈隶体，崔公篆势。梁、李、蔡、索，郗皇韦、卫。羊习
献规，褚传义制。邈乎天壤，光厥来裔。”